Il-Union tal-bdoti, l-ALPA ordnat lill-membri tagħha biex minn għada jirrapportaw għax-xoghol bl-uniformi kompluta, u b’hekk irtirat direttiva li ħarġet f’Awwissu li għadda. Fi stqarrija l-ALPA ferħet lis-sur Louis Giordimaina għall-kariga tiegħu bħala Uffiċjal Eżekuttiv Designate tal-AirMalta u qalet li qed tħares il-quddiem biex tibda paġna ġdida mas-sur Giordimaina, li fil-passat kien diġa’ serva f’pożizzjonijiet maniġerjali fl-AirMalta. L-ALPA qalet li għalkemm għad hemm kwistjonijiet pendenti tinsab fiduċjuza li flimkien mas-sur Giordimaina jinstabu s-soluzzjonijiet ġusti u aċċettabli għaż-żewġ naħat, halli l-kumpanija timxi ‘l quddiem.